România va apăra militar Moldova în cazul unui atac al Rusiei - Interviu video
Ideea că țara noastră va interveni să ajute Moldova în cazul unui atac al Rusiei a declanșat o largă dezbatere în spațiul public, după ce profesorul Cristian Barna, expert în securitate, a spus într-o conferință că o astfel de situație e posibilă.
Spotmedia.ro a inițiat o discuție cu Cristian Barna pe această temă, în care acesta a explicat de ce Rusia nu a renunțat la Transnistria, cum poate fi protejată Moldova, dar și de ce NATO și-a schimbat strategia, după ce Vladimir Putin a decis invadarea Ucrainei.
Cristian Barna este absolvent al facultăților de Matematică și Sociologie din cadrul Universității București, fost prorector la Academia Națională de Informații și predă la Universitatea Babeș Bolyai din Cluj și cea din București.